Afgørelse truffet af Det Blandede EØS-udvalg

nr. 1/2004

af 6. februar 2004

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 104/2001 truffet af Det Blandede EØS-udvalg den 28. september 2001(1).

(2) Europa-Parlamentets og Rådets direktiv 2003/37/EF af 26. maj 2003 om typegodkendelse af landbrugs- eller skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer og om ophævelse af direktiv 74/150/EØF(2) skal indarbejdes i aftalen.

(3) Direktiv 2003/37/EF ophæver med virkning fra den 1. juli 2005, Rådets direktiv 74/150/EØF(3), som er indarbejdet i aftalen, og som derfor bør udgå af aftalen.

(4) Kommissionens direktiv 98/38/EF(4), 98/39/EF(5), 2000/2/EF(6) og 2001/3/EF(7), som allerede er indarbejdet som retsakter om ændring af direktiv 74/150/EØF, skal flyttes til særskilte punkter i kapitel II i bilag II til aftalen -

TRUFFET FØLGENDE AFGØRELSE:

Artikel 1

Kapitel II i bilag II til aftalen ændres således:

1) Teksten i punkt 1 (Rådets direktiv 74/150/EØF) udgår med virkning fra den 1. juli 2005.

2) Følgende punkter indsættes efter punkt 23 (Rådets direktiv 89/173/EØF):

"24. 398 L 0038: Kommissionens direktiv 98/38/EF af 3. juni 1998 om tilpasning til den tekniske udvikling af Rådets direktiv 74/151/EØF om tilnærmelse af medlemsstaternes lovgivning vedrørende visse dele og specifikationer for landbrugs- og skovbrugshjultraktorer (EFT L 170 af 16.6.1998, s. 13.).

25. 398 L 0039: Kommissionens direktiv 98/39/EF af 5. juni 1998 om tilpasning til den tekniske udvikling af Rådets direktiv 75/321/EØF vedrørende styreapparater for landbrugs- eller skovbrugshjultraktorer (EFT L 170 af 16.6.1998, s. 15).

26. 32000 L 0002: Kommissionens direktiv 2000/2/EF af 14. januar 2000 om tilpasning til den tekniske udvikling af Rådets direktiv 75/322/EØF vedrørende anordninger til radiostøjdæmpning af landbrugs- eller skovbrugshjultraktorer og Rådets direktiv 74/150/EØF vedrørende godkendelse af landbrugs- og skovbrugshjultraktorer (EFT L 21 af 26.1.2000, s. 23).

27. 32001 L 0003: Kommissionens direktiv 2001/3/EF af 8. januar 2001 om tilpasning til den tekniske udvikling af Rådets direktiv 74/150/EØF om godkendelse af landbrugs- og skovbrugshjultraktorer og af Rådets direktiv 75/322/EØF om radiostøjdæmpning af landbrugs- og skovbrugstraktorer (EFT L 28 af 30.1.2001, s. 1).

28. 32003 L 0037: Europa-Parlamentets og Rådets direktiv 2003/37/EF af 26. maj 2003 om typegodkendelse af landbrugs- eller skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer og om ophævelse af direktiv 74/150/EØF (EUT L 171 af 9.7.2003, s. 1).

Direktivets bestemmelser gælder i forbindelse med aftalen med følgende tilpasninger:

a) I bilag III, del I, kapitel A, B og C, indsættes følgende i stk. 16:

'- Island: ...'

'- Liechtenstein: ...'

'- Norge: ...'

b) I bilag III, del II, kapitel A og B, indsættes følgende i stk. 16:

'- Island: ...'

'- Liechtenstein: ...'

'- Norge: ...'"

Artikel 2

Teksterne til direktiv 2003/37/EF på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 7. februar 2004, forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1(8).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 6. februar 2004.

På Det Blandede EØS-udvalgs vegne

P. Westerlund

Formand

(1) EFT L 322 af 6.12.2001, s. 10.

(2) EUT L 171 af 9.7.2003, s. 1.

(3) EFT L 84 af 28.3.1974, s. 10.

(4) EFT L 170 af 16.6.1998, s. 13.

(5) EFT L 170 af 16.6.1998, s. 15.

(6) EFT L 21 af 26.1.2000, s. 23.

(7) EFT L 28 af 30.1.2001, s. 1.

(8) Ingen forfatningsmæssige krav angivet.